# Narodeninová súťaž RIGHT POWER, a.s.

## Usporiadateľ súťaže

Usporiadateľom Súťaže s názvom „15. narodeniny – vyhraj rok elektriny zadarmo s RIGHT POWER“ (ďalej len Súťaž) je spoločnosť RIGHT POWER, a.s. so sídlom Na Bráne 8665/4, 010 01 Žilina, Slovenská republika, IČO: 36366544, zapísaná v Obchodnom registri Okresného súdu Žilina, Oddiel: Sa, Vložka číslo 10762/L. Usporiadateľ vydáva tieto Pravidlá Súťaže (ďalej len „Pravidlá“).

## Trvanie súťaže

Súťaž prebieha od 01.05.2021 – 31.08.2021

## Účastníci súťaže

Účastníkom Súťaže sa na účely týchto pravidiel rozumie fyzická osoba:

* s trvalým pobytom alebo prechodným pobytom na území Slovenska,
* ktorá má viac ako 18 rokov
* ktorá splní podmienky účasti v Súťaži podľa pravidiel s výnimkou:

. zamestnancov Usporiadateľa a ich blízkych osôb v zmysle ust. § 116 zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník"),

. osôb, ktoré sú majetkovo alebo personálne /najmä zamestnanci/ prepojené s reklamnými a promotion agentúrami, ktoré vykonávajú činnosti súvisiace so zabezpečením Súťaže vrátane ich blízkych osôb v zmysle ust. § 116 Občianskeho zákonníka.

## Podmienky získania výhry

Do žrebovania bude zaradený každý Účastník Súťaže, ktorý v dobe trvania súťaže (01.05.2021 – 31.08.2021) uzatvorí s RIGHT POWER, a.s. zmluvu na dodávku elektriny s viazanosťou na dva roky (za podmienky že udelí súhlas so zaradením do súťaže a so spracovaním osobných údajov na účely týkajúce sa súťaže).

Do žrebovania bude zaradený aj každý existujúci zákazník RIGHT POWER, ktorý s RIGHT POWER, a.s. uzatvoril zmluvu na dodávku elektriny aj pred začiatkom súťaže (teda pred 01.05.2021). Podmienkou je len vyplnenie Súhlasu so zaradením do súťaže, ktorý zašle na e-mail kontakt@rightpower.sk.

Každý súťažiaci sa môže do súťaže zapojiť len raz. Usporiadateľ vyžrebuje 15 víťazov za celé obdobie trvania súťaže.

Účastník zaradený do Súťaže udeľuje svoj súhlas s účasťou v Súťaži podľa týchto Pravidiel, súhlas so znením Pravidiel bez výhrad a s prípadným prijatím výhry spôsobom podľa Pravidiel a berie na vedomie, že Usporiadateľ Súťaže nie je zodpovedný za technické či programové chyby a omyly vzniknuté počas Súťaže.

Výhru môže získať len účastník, ktorého spotreba zodpovedá spotrebe bežnej domácnosti a elektrinu nevyužíva na výkon podnikateľskej činnosti. Viac info: <https://rightpower.sk/>

## Oznámenie výhry

Výherca bude kontaktovaný a oboznámený o spôsobe odovzdania výhry telefonicky, sms správou alebo e-mailom, a to na kontaktné údaje uvedené v uzavretej zmluve o dodávke elektriny.

V prípade, že sa nepodarí s Výhercom skontaktovať do 14 dní od uskutočnenia žrebovania, bude vyžrebovaný nový Výherca. Výhra bude výhercovi automaticky pripočítaná k dobe viazanosti zmluvy a to od prvého dňa nasledujúceho mesiaca po poslednom žrebovaní.

Usporiadateľ si vyhradzuje právo konečného rozhodnutia, či podmienky stanovené pre danú cenu boli splnené alebo nie. Ceny nemôžu vyhrať súťažiaci, ktorí nesplnili, aj keď iba čiastočne, podmienky stanovené pre výhru ceny.

Ak Výherca neprejaví súhlas s nadobudnutím výhry, vzdá sa výhry, odoprie súhlas, resp. nesplní inú podmienku podľa týchto pravidiel, výhru získava novo vyžrebovaný náhradník.

## Žrebovanie

Žrebovanie súťaže bude prebiehať v troch žrebovaniach tak, že do žrebovacieho osudia budú vložené žrebovacie lístky za dané žrebovacie obdobie obsahujúce číslo zmluvy o dodávke elektriny registrovaného súťažiaceho, pričom z neho budú náhodne vyžrebovaný v každom zo žrebovaní piati víťazi. Žrebovanie bude prebiehať pod dohľadom 2 zamestnancov Usporiadateľa v sídle spoločnosti RIGHT POWER, a.s. so sídlom Na Bráne 8665/4, 010 01 Žilina:

1. Žrebovanie sa uskutoční v lehote od 1.7.2021 – do 15.7.2021.
2. Žrebovanie sa uskutoční v lehote od 1.8.2021 – do 15.8.2021.
3. Žrebovanie sa uskutoční v lehote od 1.9.2021 – do 15.9.2021.

Výhercu bude s oznámením o výhre kontaktovať zamestnanec RIGHT POWER, a.s. alebo poverený zástupca v priebehu 14 pracovných dní od termínu žrebovania, a to spôsobom uvedeným v časti Oznámenie výhry.

Usporiadateľ má právo vyradiť Účastníka Súťaže v prípade podozrenia z porušenia pravidiel Súťaže alebo použitia neregulárnych postupov.

## Výhry v súťaži

Jeden rok dodávky elektriny zdarma pre 15 vyžrebovaných súťažiacich, ktorí splnia Podmienky súťaže. Výhra sa vzťahuje iba na cenu komodity, nezahŕňa distribučné poplatky a ostatné regulované poplatky.

Viac informácií o skladbe ceny elektriny nájdete na: <https://rightpower.sk/centrum-pomoci/>

## Záverečné ustanovenia

Usporiadateľ si vyhradzuje právo na zmenu pravidiel Súťaže, na zrušenie Súťaže, dĺžku trvania ako aj podmienky Súťaže, najmä, ale nie výlučne, pravidlá žrebovania, dátum uskutočnenia žrebovania, počet výhercov, ako aj druhy výhier, ktoré budú predmetom žrebovania. Zmenu pravidiel a podmienok Súťaže usporiadateľ vhodným spôsobom zverejní. Usporiadateľ nezodpovedá za žiadne škody vzniknuté v súvislosti s nesprávnymi údajmi poskytnutými Účastníkmi Súťaže v súvislosti s

neuplatnením, resp. nevyužitím výhry. Výherca nemá právny nárok na výmenu výhry/ceny alebo výplatu jej hodnoty formou peňažnej alebo inej kompenzácie (výmenou ceny za peniaze sa rozumie aj výmena ceny za cenný papier, nehnuteľnosť, vklad na vkladnej knižke alebo poistenia a pod.).

Účastník hry berie na vedomie, že výhru nie je možné vymáhať súdnou cestou. V prípade akéhokoľvek sporu týkajúceho sa Súťaže, bude rozhodnutie Usporiadateľa konečné a záväzné. Na Výhru sa nevzťahujú ustanovenia § 612 až 627 Občianskeho zákonníka v znení neskorších predpisov. Účastníci Súťaže sa môžu s týmito Pravidlami oboznámiť na stránke súťaží.

V prípade otázok sa obráťte na kontakt@rightpower.sk alebo Mob.: +421 902 111 144 , Tel: 055 720 46 30

Tieto pravidlá nadobúdajú platnosť a účinnosť 01.05.2021.

V Žiline, 30. 04. 2021.

RIGHT POWER a.s.

**Súhlas** **so zaradením do súťaže „15. narodeniny – vyhraj rok elektriny zadarmo s RIGHT POWER“**

Týmto

Meno a priezvisko: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa trvalého pobytu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dátum narodenia: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Súhlasím so zaradením do súťaže Narodeninová súťaž RIGHT POWER, a.s. - „15. narodeniny – vyhraj rok elektriny zadarmo s RIGHT POWER“, organizovanú usporiadateľom RIGHT POWER, a.s. so sídlom Na Bráne 8665/4, 010 01 Žilina, IČO: 36 366 544, a zároveň vyjadrujem svoj súhlas s Pravidlami súťaže Narodeninová súťaž RIGHT POWER, a.s. - „15. narodeniny – vyhraj rok elektriny zadarmo s RIGHT POWER“ zverejnenými na stránke <https://rightpower.sk/>.

V \_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 podpis

**Súhlas so spracúvaním osobných údajov**

Týmto

Meno a priezvisko: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa trvalého pobytu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dátum narodenia: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ako dotknutá osoba súhlasím

* so spracúvaním svojich osobných údajov – meno a priezvisko, trvalé bydlisko, dátum narodenia, tel. kontakt, e-mailová adresa na účely súťaže 15. narodeniny – vyhraj rok elektriny zadarmo s RIGHT POWER nadviazania kontaktu s ním, na účely realizácie súťaže, jej vyhodnotenia, zverejnenia mien a názvu obce výhercov, prevádzkovateľovi a organizátorovi súťaže RIGHT POWER, a.s. so sídlom Na Bráne 8665/4, 010 01 Žilina, IČO: 36 366 544 a to na dobu od začatia súťaže, do najviac 2 rokov od ukončenia súťaže.
* Súhlas je možné kedykoľvek odvolať zaslaním žiadosti na emailovú adresu spoločnosti RIGHT POWER, a.s. - [uviesť e-mailovú adresu] alebo písomnej žiadosti na adresu sídla spoločnosti RIGHT POWER, a.s..

V \_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 podpis